Mercy Nenelwa
Wazo la ice cream lilikuja kipindi Mercy akisoma huko London na kufanya kazi yake ya muda ilikuwa kupeleka watoto kula ice cream na anasema kulikuwa na foleni ikawa ni shida; basi akawaza kuwa huku kuna baridi hivi na ice cream zinaliwa sana kumbe Dar es Salaam ni joto mwaka mzima: naweza kuuza sana Dar kwa kuwa wazalishaji wa icecream ni wachache. Alichukua muda wa kwenda kusomea kabisa mwaka 2011 kutengeneza ice cream na alifanya kazi ya kujitolea ili tu ajifunze. Akaanza rasmi mwaka 2012 kwa kutengenezea marafiki zake na familia yake huku akiwa anafanya kazi Exim Bank. Mnamo Septemba 2013 akaacha kazi huko benki akaaamua kutengeneza ice cream.